**Informatīvs materiāls pašvaldībām**

**par supervīzijas pakalpojuma nodrošināšanu**

**un kompensācijas saņemšanu**



Saturs

[SUPERVĪZIJA 3](#_Toc40456950)

[Supervīzijas pakalpojuma sniedzēja izvēle 3](#_Toc40456951)

[Supervīzijas pakalpojuma sniegšanas veidi un grupu izveide 6](#_Toc40456952)

[Sociālā darba speciālistu vajadzības, supervīzijas apjoms un līguma slēgšana 8](#_Toc40456953)

[Kritēriji kompensācijas saņemšanai 9](#_Toc40456954)

[Izdevumu pamatojošo dokumentācijas gatavošanas nosacījumi 11](#_Toc40456955)

[Projekta pārskata gatavošanas un iesniegšanas nosacījumi 12](#_Toc40456956)

[Pārskata pielikumi 13](#_Toc40456957)

[Cita informācija 14](#_Toc40456958)

**Materiāla mērķis** ir vienotas izpratnes radīšana par supervīzijas pakalpojumu[[1]](#footnote-2) nodrošināšanu sociālā darba speciālistiem, t.sk. pakalpojuma sniedzēja izvēli, norēķinu veikšanu, nepieciešamās informācijas apkopošanu pārskatu sagatavošanai trīs, sešu, deviņu vai 12 mēnešu periodā (kalendārā gada ietvaros), kā arī veikto izmaksu attiecināšanu kompensācijas saņemšanai.

Visi ar supervīzijas pakalpojuma nodrošināšanu saistītie dokumenti Eiropas Sociālā fonda projekta **„Profesionāla sociālā darba attīstība pašvaldībās”** (**Nr. 9.2.1.1/15/I/001)** (turpmāk – 9.2.1.1.Projekts) ietvaros pieejami Labklājības ministrijas (turpmāk – Ministrija) interneta vietnē – <https://www.lm.gov.lv/lv/supervizija-un-apmacibas> sadaļā “Supervīzija un apmācības”. Nepieciešamības gadījumā Projekta īstenošanas laikā tie tiek precizēti.

Dokumenti tiek identificēti pēc aktualizēšanas datuma, kas norādīts gan datnes nosaukumā, gan pašā dokumentā (*galvene*/*header*):

* Informatīvs materiāls pašvaldībām par supervīzijas pakalpojuma izmantošanu un kompensācijas saņemšanu (datne: *Info\_Pasvaldibam\_SV\_01062021*);
* Vienošanās par pilnvarojumu supervīzijas pakalpojuma sniedzēju izvēlei (datne: *Vienosanas\_SV\_20221201*);
* Protokols par pieņemto lēmumu supervīzijas pakalpojuma līguma noslēgšanai (datne: *Protokols\_SV\_20221201)*;
* Apliecinājums par supervīzijas pakalpojuma sniedzēja izvēli (datne: *Apliecinajums\_SV\_20221201)*
* Tipveida līguma forma supervīzijas pakalpojuma nodrošināšanai (datne: *Ligums\_SV\_20221201*);
* Pašvaldību pārskats (datne: *Pasvaldibu\_parskats\_SV\_20221201);*
* Dalībnieka aptaujas anketa – elektroniski - <https://forms.gle/HRvmDbnp6gcEZvZt9>
* Dalībnieku saraksts / Parakstu lapa (datne: *Dalibnieku\_saraksts\_Parakstu\_lapa)*

Par Eiropas Savienības kohēzijas politikas programmas 2021-2027 gadam Eiropas Sociālā fonda Plus projektā “Profesionāla un mūsdienīga sociālā darba attīstība” (Nr.4.3.5.4/-numurs tiks precizēts pēc projekta apstiprināšanas) informācija ir pieejama <https://www.lm.gov.lv/lv/projekts/profesionala-un-musdieniga-sociala-darba-attistiba> (turpmāk – 4.3.5.4.Projekts) (abi kopā turpmāk – Projekti). Projekts tiek īsenenots Eiropas Savienības kohēzijas politikas programmas 2021-2027 gadam Eiropas Sociālā fonda Plus projektā “Profesionāla un mūsdienīga sociālā darba attīstība” (Nr.4.3.5.4/-numurs tiks precizēts pēc projekta apstiprināšanas) darbību regulējošajos Ministru kabineta noteikums noteikto (atsauce tiks precizēta pēc to stāšanās spēkā), līdz tam Ministru kabineta 2022. gada 20. septembra informatīvais ziņojums “Par Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un uzturētspēju” 4.3.5.4. pasākuma “Profesionāla un mūsdienīga sociālā darba attīstība” īstenošanu” (prot. Nr. 48 63. §)

# SUPERVĪZIJA

Ministrija neveic publisku iepirkumu supervīzijas pakalpojuma nodrošināšanai pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveidei. Pašvaldība[[2]](#footnote-3) patstāvīgi izvēlas supervizoru un slēdz līgumu ar supervīzijas pakalpojumu sniedzēju.


# Supervīzijas pakalpojuma sniedzēja izvēle

**Ja plānotais finansējums bez PVN gadā supervīzijas nodrošināšanai ir**

**līdz 750 000 euro**, tad pašvaldība veic tirgus izpēti / cenu aptauju / līgumcenas priekšizpēti (turpmāk - tirgus izpēte), izvēloties SERTIFICĒTU supervizoru no Latvijas Supervizoru apvienības tīmekļa vietnē publicētā reģistra (turpmāk – Reģistrs) <http://www.supervizija.lv/lv/sertificeti-supervizori/>, ievērojot informatīvajā materiālā norādītos izvēles kritērijus un supervīzijas pakalpojuma saņemšanas nosacījumus

**vienāds vai pārsniedz 750 000 euro**, tad jāievēro Publisko iepirkumu likums. Ieteicams supervīzijas pakalpojuma nodrošināšanai publiskajā iepirkumā piemērot CPV kodu (85121270-6 “Psihiatru vai psihologu pakalpojumi”) – PIL [2. pielikuma](https://likumi.lv/doc.php?id=287760) sadaļa "Veselības, sociālie un saistītie pakalpojumi". <https://www.iub.gov.lv/lv/iubcpv>

Latvijas supervizoru apvienības publicētajā sarakstā ir norādīti gan sertificēti supervizori, gan tie, kuriem sertifikāta nav. Tāpēc, izvēloties supervizoru, ir jāpievērš uzmanība - vai supervizors ir SERTIFICĒTS (norādīts sertifikāta numurs) un supervīzijas sesijas īstenošanas brīdī ir spēkā esošs sertifikāts:



Lai veiktu tirgus izpēti pašvaldībai ir jāizvēlas supervīzijas pakalpojuma sniedzējus, kam nosūtīt aicinājumu iesniegt piedāvājumu - Supervizoru kontaktinformācija ir atrodama Latvijas supervizoru apvienības interneta tīmekļa vietnē - sertificēto supervizoru reģistrā.

Lai veiktu tirgus izpēti pašvaldībai būtu jānosūta vismaz trīs pretendentiem aicinājumu iesniegt piedāvājumu. Aicinājumā ir jānosaka skaidras prasības pretendenta un pakalpojuma atbilstības vērtēšanai:

* Ja tiek veikta tirgus izpēte ņemot vērā zemāko cenu, tad izvēlas supervīzijas pakalpojuma sniedzēju, kas iesniedzis zemāko cenu un atbilst, piemēram, šādiem nosacījumiem:
* klātienē īstenojamas supervīzijas gadījumā - pakalpojuma sniedzējs var nodrošināt supervīziju administratīvajā teritorijā, kurā pašvaldība ir izteikusi vēlmi saņemt supervīziju,
* attālināti īstenojamas supervīzijas gadījumā - pakalpojuma sniedzējs var piedāvāt pakalpojumu īstenot, izmantojot atbilstošu tehnisko nodrošinājumu (piemēram, Zoom, Webex, WhatsApp u.c. platformu) un konfidencialitāti supervīzijas laikā;
* pakalpojuma sniedzējs var nodrošināt supervīzijas pakalpojumu nepieciešamajā apjomā – piemēram sesiju skaits (individuālās supervīzijas sesijas ilgums 1 stunda, grupas, komandas un organizācijas supervīzijas sesijas ilgums 3 stundas);
* supervizoram ir spēkā esošs sertifikāts.
* Ja tiek veikta tirgus izpēte ņemot vērā saimnieciski izdevīgos kritērijus, tad papildus iepriekš uzskatītajām prasībām var izvirzīt kvalitātes kritērijus, nosakot vērtēšanas pamatprincipus (piemēram):
* supervizora un iestādes darbinieka savstarpēja saderība (nav jāvaicā, jo informācija pašvaldībai ir pieejama);
* supervizora sertifikācijas statusa ilgums (nav jāvaicā, jo informācija ir publiski pieejama);
* supervizora pieredze supervīzijas vadīšanā sociālā darba speciālistiem ar noteiktu specializāciju (šo jāvaicā nosūtot aicinājumu iesniegt piedāvājumu).

Vērtēšanas kritēriji:

|  |  |  |
| --- | --- | --- |
| **Kritērijs** | **Maksimālais punktu skaits** | **Vērtēšanas metodika** |
| Cena | 4 | Zemākā cena, ko nosaka saskaņā ar šādu formulu:    4  min      *C*p  *C*  *C*  kur:  Cmin = zemākā piedāvātā cena no visiem piedāvājumiem  CP = pretendenta piedāvātā cena |
| Kvalitātes kritēriji | 6 | Kvalitāte, ko nosaka saskaņā ar šādu formulu:  6  p      *K*max  *K*  *K*  kur:  Kp = pretendenta piedāvājuma kvalitatīvo vērtēšanas kritēriju punktu kopsumma  Kmax = kvalitatīvo vērtēšanas kritēriju lielākais punktu skaits no visiem piedāvājumiem |
| **Kopā - V** | **10** | **V = C + K** |

|  |  |  |
| --- | --- | --- |
| **Apakškritēriji (piemēram)** | | |
| Kritērijs | Vērtība | Apraksts |
| K1 | 2 | Supervizoram un iestādes darbiniekiem ir izveidojusies lieliska sadarbība, sapratne \* |
| 1 | Supervizors iestādes darbiniekiem iepriekš ir vadījis supervīziju |
| 0 | Nav bijusi iepriekšēja sadarbība |
| K2 | 2 | Supervizors sertificēto supervizoru reģistrā ir ilgāk par 2 gadiem |
| 1 | Supervizors sertificēto supervizoru reģistrā nav ilgāk par 2 gadiem |
| K3 | 2 | Supervizoram ir pieredze vadīt supervīziju sociālā darba speciālistiem ar prasīto specializāciju |
| 1 | Supervizoram ir pieredze vadīt supervīziju sociālā darba speciālistiem |
| 0 | Supervizoram nav pieredze vadīt supervīziju sociālā darba speciālistiem |

\* No superivozra iestādes iesniegtās atskaites iestādes vadībai par iepriekš nodrošinātu supervīziju un sasniegtajiem mērķiem, vai supervīzijas dalībnieku atsauksmēm;

Pozitīvu lēmumu par veiktu iepirkumu var pieņemt arī gadījumā ja saņemts tikai viens derīgs cenu piedāvājums.

Pirms lēmuma pieņemšanas pašvaldībai ir jāpārliecinās, ka pakalpojuma sniedzējam nav nodokļu parādi, kas kopsummā pārsniedz 150 *euro*. Pašvaldība pirms līguma slēgšanas tiesību piešķiršanas pārliecinās, ka Latvijā reģistrētam vai pastāvīgi dzīvojošam pretendentam Ministru kabineta noteiktajā informācijas sistēmā Valsts ieņēmumu dienesta tīmekļvietnē - [*https://www6.vid.gov.lv/NPAR*](https://www6.vid.gov.lv/NPAR)publicētajā nodokļu parādnieku datubāzē nav nodokļu parādi. Veicot pārbaudi, svarīgi ir zināt, vai Līgums tiks slēgts ar juridisku vai fizisku personu, kas veic saimniecisku darbību. Pretendents ir tiesīgs apliecināt, ka pirms iepirkuma līguma noslēgšanas tam nav nodokļu parādu, iesniedzot izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu. Izdruku par parādu neesamību Pašvaldībai ir jāglabā kopā ar citiem supervīziju īstenošanas apliecinošiem dokumentiem.

Personai, kura pieņem lēmumu par supervizora pakalpojuma sniedzēja izvēli nedrīkst būt interešu konflikta attiecībā pret supervīzijas pakalpojuma sniedzēju (saskaņā ar likumu “Par interešu konflikta novēršanu valsts amatpersonu darbībā”). Lai apliecinātu interešu konflikta neesamību, Projekts ir izstrādājis veidlapu “Apliecinājums par supervīzijas pakalpojuma sniedzēja izvēli”. Tomēr pašvaldība var izmantot savā iestādē jau esošu ekvivalentu apliecinājumu. Pašvaldība apliecinājumu paraksta pirms lēmuma (Protokola parakstīšanas datums) pieņemšanas. Šo dokumentu nav nepieciešams iesniegt kopā ar Pārskatu, taču tas ir jāglabā kopā ar citiem supervīzijas īstenošanu apliecinošiem dokumentiem.

Pašvaldībai supervīzijas pakalpojuma sniedzēja izvēle ir jādokumentē. Pakalpojuma sniedzēja izvēles lēmuma pieņemšanas procesu pašvaldība protokolē, izmantojot Ministrijas interneta vietnē publicēto veidlapu Protokols <https://www.lm.gov.lv/lv/media/3574/download> par pieņemto lēmumu supervīzijas pakalpojuma līguma noslēgšanai (turpmāk – Protokols).

**!** Pašvaldībai ir jāveic tirgus izpēte, lai izvēlētos supervīzijas pakalpojuma sniedzēju.

Uzrunājot supervīzijas pakalpojuma sniedzēju, ir jāiekļauj pietiekama informācija par nepieciešamo pakalpojumu, tā veidu un apjomu, lai pieņemto lēmumu varētu atspoguļot Protokola veidlapā.

# Supervīzijas pakalpojuma sniegšanas veidi un grupu izveide

**Projekta ietvaros ir atbalstāmas Individuālās, Grupas, Komandas vai Organizācijas supervīzijas gan klātienē, gan attālināti, izmantojot tiešsaistes video saziņas servisu.**

|  |  |  |
| --- | --- | --- |
| **Klātienē** | Grupas supervīzija | Paredzēta viena līmeņa darbiniekiem. Tiek izmantoti grupas dalībnieku individuālie un kopīgie resursi, lai risinātu grupas individuālās profesionālās grūtības un veicinātu profesionālo kompetenču attīstību. |
| Komandas supervīzija | Komandas attīstības process, lai uzlabotu sadarbību, darba kvalitāti un efektivitāti. Tās ietvaros var tikt risinātas konflikta situācijas, sagatavota komanda pārmaiņām, atbalstīta pārmaiņu procesā, apgūti efektīvāki komunikācijas un uzvedības veidi. |
| Organizācijas supervīzija | Mērķtiecīgi plānoti organizācijas mēroga pasākumi organizācijas efektivitātes paaugstināšanai, stratēģisko mērķu sasniegšanai. Tiek veicināta organizācijas kā sistēmas elastība, lai tā efektīvāk reaģētu uz ārējās vides izmaiņām un prasībām. |
| Individuālā supervīzija | Sistemātiska supervizējamā padarītā un plānotā darba analīze, pašrefleksija un profesionālās kompetences attīstīšana. |
| **Attālināti** | Individuālās, Grupas, Komandas un Organizācijas supervīzija | Lai nodrošinātu attālinātās supervīzijas īstenošanu, var tikt izmantots kāds no tiešsaistes video saziņas servisiem – piemēram, Zoom, Webex, Skype, Facetime, WhatsApp u.tml. Supervīzijas sesijas laikā, gan supervizoram, gan supervizējamam jāatrodas telpā, kurā iespējams nodrošināt netraucētu supervīzijas sesijas norisi un konfidencialitāti |

Supervīzijas grupas lielumu ietekmē pakalpojuma nodrošināšanas pamatprincipi un risināmās problēmas specifika. Supervīzijas grupas dalībnieku sastāvs var būt dažāds un ietvert vienas vai vairāku iestāžu darbiniekus. Attālināti īstenotas Grupas, Komandas un Organizācijas supervīzijas ietecamais dalībnieku skaits grupā ir 8 (astoņi), neskaitot supervizoru. Attālināti īstenotas supervīzijas gadījumā jāņem vērā iekārtu tehniskās iespējas, ar kuru palīdzību personas pieslēgsies supervīzijas sesijai, kā arī saziņas uztveramību, lai nodrošinātais atbalsts nezaudētu kvalitāti. **Svarīgi ņemt vērā nosacījumi, lai varētu saņemt izdevumu kompensāciju par supervīzijas nodrošināšanu – grupas lielums nedrīkst būt lielāks par 12 dalībniekiem (neskaitot supervizoru).** Līdz MK noteikumu grozījumu stāšanās spēkā 12.07.2023 ir pieļaujams, ka supervīzijas grupā ir lielāks dalībnieku skaits.

**!** Dalībnieku **skaits** supervīzijas grupā **nedrīkst būt lielāks par 12!**

Lai izveidotu supervīzijas grupu no vairāku iestāžu darbiniekiem ir nepieciešams vienojošs “elements”, piemēram, grupas supervīzija sociālo dienestu vadītājiem, komandas supervīzija vienas vai vairāku iestāžu darbiniekiem sadarbības uzlabošanai, organizācijas supervīzija vienas iestādes darbiniekiem darba uzdevumu efektīvākai veikšanai, u.c. Pašvaldība drīkst nodrošināt supervīziju visiem darbiniekiem, tomēr **projekta ietvaros pašvaldība var pretendēt uz izdevumu kompensēšanu, ja tie radušies, nodrošinot supervīziju pašvaldību sociālo dienestu un citu pašvaldības izveidoto sociālo pakalpojumu sniedzēju darbiniekiem, kas atbilst Sociālo pakalpojumu un sociālās palīdzības likumā[[3]](#footnote-4) noteiktajam, un MK noteikumu[[4]](#footnote-5) 3.punktā noteiktajai mērķa grupai – sociālā darba speciālisti**.

Ja supervīzijas grupā plānots, iekļaut vairāku iestāžu darbiniekus, ieinteresētās iestādes var savstarpēji vienoties, un pilnvarot vienu no tām organizēt grupas izveidi, un veikt supervizora izvēli. Pašvaldības savstarpēji e-pastā vai telefoniski vienojas un rezultātu noformē šim nolūkam Projekta ietvaros izstrādātajā veidlapā *Vienošanās par pilnvarojumu supervīzijas pakalpojuma sniedzēju izvēlei*, kas publicēta Ministrijas tīmekļa vietnē https://www.lm.gov.lv/lv/media/3571/download (turpmāk – Vienošanās).

Informācija par lēmuma pieņemšanu, ir jādokumentē un jāsaglabā. Par lēmuma pieņemšanas dokumentāciju uzskatāma Vienošanās, ja attiecināms, un saziņa ar pakalpojuma sniedzējiem, Protokols par lēmuma pieņemšanu attiecībā uz pakalpojuma sniedzēja izvēli.

# Sociālā darba speciālistu vajadzības, supervīzijas apjoms un līguma slēgšana

Pašvaldība apzina sociālā darba speciālistu profesionālās kompetences pilnveides vajadzības un izvēlas supervīzijas veidu. Sākot ar 2022.gadu sociālo pakalpojumu sniedzējam jānodrošina darbiniekiem regulāru profesionālās kompetences pilnveidi – ne mazāk par 10 supervīzijas sesijām gadā[[5]](#footnote-6). Savukārt Projekta ietvaros tiek kompensēta ne vairāk kā 10 supervīzijas sesijas gadā.

**!** Ir pieļaujama supervīzijas veida maiņa sociālā darba speciālistam kalendārā gada laikā **!**

Pašvaldība, nosūtot supervizoram aicinājumu iesniegt piedāvājumu, informē par supervīzijas pakalpojuma nosacījumiem*,* lai nodrošinātu sociālā darba speciālistiem nepieciešamo atbalstu. Aicinājumā jānosaka supervīzijas veids, mērķis un uzdevumi, personu un supervīzijas sesiju skaits, vēlamais norises laiks, nosacījums, ka pakalpojumu jānodrošina pilnā apmērā vai pieļaujams to dalīt daļās un nodrošināt pa daļām.

Sākot ar 2023.gada 01.janvāri Projekta ietvaros netiek noteikta cena, kura jāievēro, lai īstenotu supervīziju un pašvaldība varētu saņemt kompensāciju, tādēļ pašvaldība veiks tirgus izpēti vai publisku iepirkumu, lai izvēlētos supervizoru. Savukārt kompensāciju pašvaldībai tiks aprēķināta ievērojot Vienības izmaksu standarta likmes aprēķina un piemērošanas metodikā supervīzijas pakalpojuma izmaksām noteikto.

Norādītajā cenā ir ietvertas visas ar piedāvātā pakalpojuma sniegšanu pilnā apjomā saistītās izmaksas (telpu noma vai tiešsaistes video saziņas servisa lietošanas izmaksas, ja attiecināms), pakalpojuma organizācijas (sagatavošanās supervīzijai, darba analīze pēc notikušas supervīzijas) izmaksas, personāla un materiālu izmaksas), visi nodokļi un nodevas (izņemot pievienotās vērtības nodokli), kā arī visas ar to netieši saistītās izmaksas (dokumentācijas drukāšana un transporta pakalpojumi).

**!** Projekta ietvaros tiek kompensēta sociālā darba speciālista pilnveide ne vairāk kā Ministru kabineta 2017. gada 13.jūnija noteikumu Nr.338 “Prasības sociālo pakalpojumu sniedzējiem” 9.2.1. apakšpunktā noteiktais MIN apjoms**!**

Puses slēdz līgumu saskaņā ar veiktā iepirkumā pieņemto lēmumu, piedāvāto cenu un prasīto apjomu, izmantojot Ministrijas tīmekļa vietnē <https://www.lm.gov.lv/lv/media/3580/download> publicēto tipveida Līguma veidlapu.

Lai viena kalendārā gadā nebūtu atkārtoti jāveic tirgus izpēte lietderīgi sākotnēji līgumā paredzēt lielāku apjomu un paredzēt iespēju to pilnībā neizpildīt.

Tipveida Līguma veidlapas nav maināmas, izņemot, ja kāds Līguma punkts vai apakšpunkts nav attiecināms uz konkrētās pašvaldības un supervīzijas pakalpojumu sniedzēja saistībām. Tipveida līgumā ir paredzēta iespēja izvēlēties:

- supervīzijas pakalpojuma sniedzēja veidu – juridiska vai fiziska persona (Līguma preambula),

- ir vai nav PVN maksātājs (1.3. un 1.4.apakšpunkts). <https://www6.vid.gov.lv/PVN> ja reģistrā meklēšanas kritērijiem neatbilst neviens PVN maksātājs – juridiskā vai fiziskā persona, kas veic saimniecisko darbību, nav PVN maksātājs.

- pakalpojuma veidu – vienu vai vairākus no norādītajiem supervīzijas veidiem (individuālo, grupas, komandas vai organizācijas supervīziju klātienē vai attālināti),

- norēķinu kārtību:

* avansa maksājums un galīgais norēķins (4.1.1. un 4.1.2. apakšpunkts)
* norēķini pēc faktiski sniegtā/saņemtā pakalpojuma samaksas veidu - Valsts Kase vai komercbanka (4.2. apakšpunkts).
* līgumsoda īpatsvara apmērs, kas tiek piemērots par katru darbinieku, kurš nav piedalījies attiecīgajā supervīzijas sesijā, un supervizors par to iepriekš nav brīdināts (5.6. apakšpunkts).

# Kritēriji kompensācijas saņemšanai

Par supervīzijas pakalpojuma izmantošanu starp pašvaldību un pakalpojumu sniedzēju ir jābūt noslēgtam līgumam. Līguma sagatavošanai jāizmanto Labklājības ministrijas tīmekļa vietnē pieejamās līguma formas. Līgumā norādītajam supervīzijas pakalpojuma sniedzējam ir jābūt kādam no Latvijas supervizoru apvienības interneta tīmekļa vietnē publicētajā reģistrā iekļautajiem **sertificētajiem supervizoriem**.

9.2.1.1.Projekta ietvaros tiks kompensēti pašvaldības izdevumi par sociālā darba speciālistiem nodrošināto supervīziju, kas īstenota līdz **2023.gada 30.septembrim** (ieskaitot). Pašvaldības pārskatus par supervīziju vēlams iesniegt Ministrijā līdz 25.10.2023.

Par supervīziju, kas īstenota sākot ar **2023.gada 01.oktobri** kompensācija tiks izmaksāta 4.3.5.4.Projekta ietvaros. Par īstenošanas kārtību pašvaldības tiks informētas atsevišķi.

PAŠVALDĪBA informē savus darbiniekus, ka apmācības tiek finansētas ar Eiropas Sociālā fonda / Eiropas Sociālā fonda Plus līdzfinansējumu. Vienlaikus nodrošina ES struktūrfondu noformēšanas prasību ievērošanu:

* marķējumu ar Eiropas Sociālā fonda atpazīstamības zīmēm un norādēm par līdzfinansējumu atbilstoši 2015. gada 17. februāra Ministru kabineta noteikumiem Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana”, kā arī ES fondu 2021.-2027. gada un Atveseļošanas fonda komunikācijas un dizaina vadlīnijām;



* marķējumu ar Labklājības ministrijas grafisko zīmi (vienkāršotu divkrāsu versiju). Attiecīgie materiāli atrodami ministrijas mājaslapā - https://www.lm.gov.lv/lv/media/5656/download.

Pašvaldībai ir jābūt veikušai 100% priekšfinansēšanu par faktiski nodrošināto supervīzijas pakalpojumu.

Kompensāciju pašvaldība var saņemt tikai par savā pašvaldībā nodarbinātiem sociālā darba speciālistiem.

Projekta ietvaros par sociālā darba speciālistiem ir uzskatāmi pašvaldības iestādes / struktūrvienības darbinieki, kuri atbilst šādiem nosacījumiem:

* izglītība atbilst Sociālo pakalpojumu un sociālās palīdzības likuma 41. un 42. pantā noteiktajām prasībām (sociālais darbinieks, karitatīvais sociālais darbinieks, sociālās palīdzības organizators, sociālais aprūpētājs un sociālais rehabilitētājs);
* strādā pašvaldības sociālajā dienestā vai citā pašvaldības izveidotā institūcijā, kas sniedz sociālos pakalpojumus, piem., ilgstošā sociālās aprūpes un sociālās rehabilitācijas institūcijā (pansionātā, bērnunamā), krīzes centrā, dienas centrā, patversmē u.c. Sociālā darba speciālista darba devējs ir iekļauts Sociālo pakalpojumu sniedzēju reģistrā <https://www.lm.gov.lv/lv/socialo-pakalpojumu-sniedzeju-registrs>
* amata nosaukums:
* var būt identisks profesijas nosaukumam, piem., X pašvaldības sociālā dienesta sociālais darbinieks darbam ar ģimenēm ar bērniem, Y pašvaldības sociālā dienesta sociālās palīdzības organizators utt.;
* var būt atšķirīgs no attiecīgās profesijas nosaukuma, piem., X pašvaldības sociālā dienesta vadītājs, Y patversmes direktors utt.

Sākot ar 2023. gada 1. janvāri, Pašvaldība var pretendēt uz kompensāciju 70% apmērā projekta ietvaros par sociālā darba speciālistiem nodrošinātu profesionālās kompetences pilnveidi minimālā apjomā (**10 supervīzijas sesijas kalendārajā gadā** [[6]](#footnote-7)), īstenojot SUPERVĪZIJAS sesijas (individuālo, grupas, komandas vai organizācijas supervīziju klātienē vai attālināti), kas tiks aprēķinātas pēc vienas vienības izmaksu metodikā noteiktā.

**!** “**Svarīgi!!! Kompensācijas apmērs tiks aprēķināts pamatojoties uz dalībnieku sarakstos norādīto (nepārsniedz 12 dalībniekus) un vienas vienības izmaksu metodikā noteikto likmi!**

Pašvaldībai ir jānodrošina savu darbinieku dalība gan klātienes, gan attālināti īstenotā supervīzijā. Pašvaldības darbiniekiem sava dalība supervīzijas sesijā ir jāapliecina ar parakstu “Dalībnieku sarakstā / Parakstu lapā”. Darbinieku dalību attālināti īstenotā supervīzijas sesijā var apliecināt arī iestādes atbildīgā persona. “Dalībnieku sarakstu / Parakstu lapu” sagatavo un paraksta supervizors, un pēc tam nodod to pašvaldības atbildīgajai personai vai supervīzijas dalībniekiem klātbūtnes apstiprināšanai. Ir pieļaujams, ka pakalpojuma sniedzējs un iestādes atbildīgā persona Dalībnieku sarakstu / Parakstu lapu paraksta ar drošu elektronisku parakstu, vienlaikus apstiprinot sociālā darba speciālistu dalību sesijā. Dalībnieku sarakstu / Parakstu lapu supervizors un iestādes atbildīgā persona var pievienot pieņemšanas nodošanas aktam un parakstot ar drošu elektronisku parakstu apstiprināt arī sociālā darba speciālistu dalību supervīzijā. Dalības reģistrēšanai var tikt izmantota Ministrijas tīmekļa vietnē publicētā “Dalībnieku saraksta / Parakstu lapas” veidlapa <https://www.lm.gov.lv/lv/media/5659/download>.

Dalībnieku sarakstu / Parakstu lapas” sagatavo pakalpojuma sniedzējs, un tām jāatrodas supervīzijas īstenošanas vietā. Pēc supervīzijas pašvaldība nodrošina “Dalībnieku saraksta / parakstu lapu” uzglabāšanu. Attālinātās supervīzijas gadījumā “Dalībnieku saraksta” ailē – “Apmācības/supervīzijas sesijas norises vietas adrese” jānorāda supervizora adrese.

**! Aicinām pārdomāti plānot supervīzijas sesiju norisi, lai Projekta ietvaros nodrošināmais minimālais apjoms būtu pieejams sociālā darba speciālistam regulāri visa kalendārā gada laikā.**

Pakalpojuma sniedzējs attālināti īstenotas supervīzijas sesijas norises apliecināšanai sagatavos video saziņas platformas atskaiti (ekrānšāviņu), kurā redzama pakalpojuma sniegšanas laika fiksācija, kā arī dalībnieku vārdi, uzvārdi utml.);

Vienā “Dalībnieku sarakstā / Parakstu lapā” var tikt reģistrēta viena vai vairākas gan klātienē, gan attālināti īstenotas individuālās vai grupu supervīizijas sesijas. Ja “Dalībnieku sarakstā” tiek reģistrēti vairāki notikumi vienā datumā, ir jānorāda katra notikuma sākuma laiks.

Kopā ar pārskatu (kompensācijas pieprasījumu) pašvaldība iesniedz:

* “Dalībnieku saraksta / Parakstu lapas” papīra dokumenta formā parakstītā orģināla kopiju un ar elektronisku parakstu parakstīto failu;
* Attālināti īstnotas supervīzijas īstenošanu apliecinošu ekrānšāviņu;
* Maksājuma uzdevumu, kas apliecina supervīzijas pakalpojuma priekšfinansēšanu.

Citu izdevumus pamatojošo dokumentu pārbaude tiks veikta izlases veidā.

Vēlams, lai par vienu laika periodu tiktu iesniegts viens pārskats un visi pielikumi tiktu iesniegti kopā, t.i., pielikumi skenēti elektroniski nosūtāmi uz [socdarbs@lm.gov.lv](mailto:socdarbs@lm.gov.lv) vienā e-pasta sūtījumā. Lūgums, e-pasta vēstules subject norādīt, kas ir pārskata iesniedzējs un par kādu periodu ir pārskats, (piemēram, X novada sociālā dienesta pārskats par supervīziju 2023. gada 1. un 2. ceturksni). Izlases izdevumus pamatojošie dokumenti tiks pieprasīti atsevišķi, savukārt tos iesniedzot vēlams ievērot iepriekš minēto.

# Izdevumu pamatojošo dokumentācijas gatavošanas nosacījumi

Pašvaldības sociālā darba speciālistiem supervīzijas nodrošināšana Projekta ietvaros iespējama vienā no šādiem variantiem:

* ja sociālais dienests IR pašvaldības domes izveidota iestāde, ar savu budžetu un savu personālu, tad sociālais dienests ir tiesīgs patstāvīgi īstenot visas savas tiesības un pienākumus, kas noteikti MK noteikumos un saskaņā ar katra sociālā dienesta nolikumu, kas apstiprināts attiecīgās pašvaldības domē, un pašvaldības domei nav nepieciešams izdot vēl kādu īpašu pārvaldes dokumentu[[7]](#footnote-8);
* ja sociālais dienests NAV pašvaldības domes izveidota patstāvīga iestāde, tad MK noteikumos noteikto pienākumu un tiesību īstenošana var tikt organizēta šādi:
* pašvaldības domei vai pašvaldības administrācijai ir tiesības patstāvīgi, bez sociālā dienesta iesaistes, nodrošināt MK noteikumos noteiktos visus pienākumus un tiesības bez papildus pārvaldes dokumentu izdošanas;
* pašvaldības domei vai pašvaldības administrācijai ir jāizdod speciāls pārvaldes dokuments[[8]](#footnote-9), (atbilstoši konkrētās pašvaldības domē vai pašvaldības administrācijā spēkā esošajai kārtībai, piemēram, domes lēmums vai cits), ar kuru tiek izdots pilnvarojums/ deleģējums par MK noteikumos noteiktajiem pienākumiem un tiesībām, piemēram:
* ja kādu daļu no pienākumiem un tiesības sociālais dienests īsteno patstāvīgi, un kādu (citu) daļu – īsteno pašvaldības dome vai pašvaldības administrācija;
* ja visus pienākumus un tiesības īsteno patstāvīgi cits pašvaldības izveidots sociālo pakalpojumu sniedzējs, kas nav sociālais dienests, piemēram, dienas centrs, ilgstošas sociālās aprūpes un sociālās rehabilitācijas institūcija u.c.;
* ja pašvaldības sociālais dienests patstāvīgi īsteno visu noteikto arī attiecībā uz cita pašvaldības izveidota sociālo pakalpojumu sniedzēja, piemēram, krīzes centrs, patversme u.c., sociālā darba speciālistiem.

Pašvaldības domes vai pašvaldības administrācijas normatīvajā aktā vai speciāli izdotā pārvaldes dokumentā var tikt noteikts pakļautības iestādei atsevišķu funkciju deleģējums. Minētajos dokumentos jābūt skaidri nodefinētam deleģēto funkciju apjomam. Ja dokuments, kurā noteikts pakļautības iestādes deleģējums tiek izdots projekta aktivitāšu īstenošanai, tad jābūt norādītai atsaucei uz 9.2.1.1.Projektu un 4.3.5.4.Projektu, kā arī jābūt norādītiem konkrētiem pienākumiem un tiesībām, kas un kam tiek deleģēts (izvēloties atbilstošo no visa dotā uzskaitījuma):

* veikt pakalpojuma sniedzēja izvēli un procesa dokumentēšanu pirms līguma slēgšanas;
* slēgt līgumu ar supervīzijas pakalpojumu sniedzējiem;
* nodrošināt pašvaldības sociālā darba speciālistu dalību supervīzijā;
* veikt supervīzijas nodrošināšanas priekšfinansēšanu pilnā apmērā (konkretizējot, kuru tieši dokumentu apstrāde un darbības tiek deleģētas / pilnvarotas – pieņemšanas-nodošanas aktu parakstīšana, supervīzijas pakalpojumu sniedzēju izrakstīto rēķinu adresāta norādīšana, maksājumu veikšana supervīzijas pakalpojumu sniedzējiem);
* iesniegt Ministrijai pārskatu par trīs, sešu, deviņu vai 12 mēnešu periodā (kalendārā gada ietvaros) veikto supervīziju, pievienojot tam “Dalībnieku sarakstus / Parakstu lapas”, kā arī citus izlases veidā pieprasītos izdevumus pamatojošos dokumentus;
* saņemt ESF / ESF+ kompensāciju par supervīzijas nodrošināšanu sociālā darba speciālistiem 70% apmērā no vienas vienības izmaksu metodikā noteiktās likmes.

Pārvaldes dokumenta kopija iesniedzama Ministrijā pēc pieprasījuma. Pārvaldes dokumenta termiņš visā 9.2.1.1.Projekta ietvaros ir līdz 2023. gada 31. decembrim.

# Projekta pārskata gatavošanas un iesniegšanas nosacījumi

Lai pretendētu uz kompensāciju par faktiski īstenoto supervīziju 70% apmērā no vienas vienības metodikā noteiktās likmes, pašvaldībai ir jāsagatavo un jāiesniedz Labklājības ministrijā Pašvaldību pārskats (turpmāk – Pārskats) <https://www.lm.gov.lv/lv/media/3583/download>. Pārskatu var iesniegt par trīs, sešu, deviņu vai 12 mēnešu periodā (kalendārā gada ietvaros) sociālā darba speciālistiem nodrošinātu supervīziju– indikatīvi līdz 20. aprīlim, 20. jūlijam, 20. oktobrim vai 20. janvārim.

Pārskatu ir nepieciešams iesniegt Ministrijā, ja pašvaldība vēlas saņemt finanšu kompensāciju par sociālā darba speciālistu dalību vismaz vienā supervīzijas sesijā un ir veikta samaksa.

Pārskats Ministrijā iesniedzams oficiāli vienā no šādiem veidiem:

* elektroniski parakstīts ar drošu elektronisko parakstu, adresējot: [lm@lm.gov.lv](mailto:lm@lm.gov.lv);
* papīra dokumenta veidā, kas jānogādā Ministrijā personīgi vai ar pasta starpniecību – Skolas ielā 28, Rīgā, LV-1331. Nosūtot pārskatu pa pastu, pašvaldība uzņemas atbildību par pārskata saņemšanu Ministrijā iepriekš norādītajā termiņā.

Pārskatu, ja tas tiek iesniegts Ministrijā papīra formā, nav nepieciešams caurauklot, aizzīmogot utt.

Pārskats (*Excel* datne) sastāv no 2 lapām – “Vispārējā info”, “ Supervīziju\_dati”.

Pārskatā atsevišķi lauki ir iekrāsoti dzeltenā fonā, tajos informāciju ir iespējams izvēlēties no piedāvātā klasifikatora, lai atvieglotu pārskata sagatavošanu.

Datuma lauki jāaizpilda, ievērojot norādīto formātu – “dd.mm.gggg”.

Pārskata lapā “Vispārējā info”:

* laukā “Pārskata summa” norādāma veikto izdevumu summa **100% apmērā**, par faktiski īstenotu supervīziju. Kompensācija pašvaldībai tiks aprēķināta ievērojot vienas vienības izmaksu metodikā noteikto likmi;
* lauku grupā “Finansējuma saņēmēja rekvizīti” norādāms iestādes bankas konts, uz kuru pārskaitāma kompensācija. Konts var būt atvērts gan Valsts kasē, gan arī kādā no komercbankām;
* ja Ministrija pārskatā un/vai tam pievienotajos dokumentos konstatē kļūdas, tā lūdz pašvaldībai atkārtoti iesniegt precizētus kļūdainos dokumentus. Ja Pārskatu nepieciešams precizēt un iesniegt atkārtoti, tad laukā “Pieprasījums iesniegts atkārtoti” jānorāda “Jā”.

Pārskata lapā “Superviziju\_dati”:

* norādāma informācija par līgumiem, kuru ietvaros atbalstu saņēmuši iestādes sociālā darba speciālisti;
* norādāma informācija par personām, kuras saņēmušas atbalstu.

# Pārskata pielikumi

1. Kopā ar pārskatu Ministrijā iesniedzami arī šādi tā pielikumi:

* “Dalībnieka aptaujas anketa” aizpildāma un iesniedzama **elektroniski** - <https://forms.gle/HRvmDbnp6gcEZvZt9> – tikai pirmo reizi iesaistoties ESF / ESF + līdzfinansētā pasākumā vai ja iepriekš norādītā informācija (piemēram, vārds, uzvārds, personas kods, izglītība) ir mainījusies. Ja persona anketu ir aizpildījusi, saņemot atbalstu citas Projekta aktivitātes ietvaros (piemēram, dalība pilotprojektā, dalība apmācībās), kā arī ja informācija nav mainījusies, atkārtoti tā nav jāaizpilda;
* „Dalībnieku saraksta / Parakstu lapas” **kopija**, izglītību apliecinoša dokumenta kopija, dokumenta kopija, kas apliecina personas datu (vārda, uzvārda, personas koda) maiņu;
* Supervīzijas pakalpojuma sniedzējam attālināti īstenotas supervīzijas gadījumā ir pienākums sagatavot un nosūtīt Pašvaldībai dokumentālu apliecinājumu:
* pakalpojuma sniegšanas laika fiksāciju izmatotajā aplikācijā (piemēram, sagatavojot fotogrāfiju vai ekrānuzņēmumu par videozvana vai **tiešsaistes sanāksmes norises laiku un ilgumu**);

**! Līdzīgi kā citus ar supervīzijas īstenošanu saistītus dokumentus, Pašvaldība uzglabā arī attālināti nodrošinātas supervīzijas sesijas ekrānuzņēmumus un fotogrāfijas!**

* pakalpojuma sniedzēja un saņēmēja attālinātās klātbūtnes fiksāciju (piemēram, sagatavojot **fotogrāfiju vai ekrānuzņēmumu, kurā redzams katrs dalībnieks, vai dalībnieku vārdi, uzvārdi vai cita kontaktinformācija**);
* Maksājuma uzdevumu, kas apliecina supervīzijas pakalpojuma priekšfinansēšanu.

1. Izlases veidā var tikt pieprasīta sekojoša izdevumus pamatojoši dokumetni:

Supervīzijas pakalpojuma sniedzēja izvēles protokola kopija, līguma kopija, pieņemšanas-nodošanas akta kopija un pakalpojumu sniedzēja izrakstīta rēķina kopija, kā arī pašvaldības domes vai pašvaldības administrācijas izdota pārvaldes dokumenta (ja attiecināms) kopija– skenēti elektroniski nosūtāmi uz e-pastu [socdarbs@lm.gov.lv](mailto:socdarbs@lm.gov.lv) vai elektroniski kopā ar Pārskatu. Uzskaitīto dokumentu kopijas nav papildu nepieciešams iesniegt arī papīra formā.

Supervīzijas pakalpojumu norisi un izdevumus pamatojošiem dokumentiem jābūt savstarpēji saistītiem un tajos jābūt norādītam projekta nosaukumam un projekta numuram (*projekta „Profesionāla sociālā darba attīstība pašvaldībās” (Nr. 9.2.1.1/15/I/001) projekta “Profesionāla un mūsdienīga sociālā darba attīstība” (Nr.4.3.5.4/-numurs tiks precizēts pēc projekta apstiprināšanas)*, kā arī jābūt atsaucei uz noslēgto līgumu (datums un numurs), kuru ietvaros pakalpojums saņemts. Pieņemšanas-nodošanas aktā norādītajai informācijai pilnībā jāraksturo saņemtais pakalpojums. Supervīziju norisi pamatojošajiem dokumentiem jāatbilst dalībnieku parakstu lapās norādītajai informācijai.

**!** Izdevumu pamatojošie dokumenti ir: PNA, rēķins un maksājuma uzdevums. Uz tiem ir jābūt **norādītiem līguma Nr. un datumam, kā arī projekta Nr. un nosaukumam!**

# Cita informācija

* Eiropas fondu administrēšanā iesaistītās iestādes ir tiesīgas veikt supervīzijas sesijas norises pārbaudi. Atbilstoši MK noteikumos skaidrotajam, pārbaudi drīkst veikt pirms vai pēc supervīzijas sesijas, netraucējot tās norisi. Pārbaudi veic klātienē Supervīzijas pakalpojuma sniedzēju kalendārā norādītajā adresē (Kalendārā informāciju par supervīziju ievieto pakalpojuma sniedzējs). Attālināti īstenotas supervīzijas sesijas norises pārbaudi ir pieļaujams veikt arī attālināti, ar supervīzoru vienojoties par tās īstenošanu. Pārbaudes mērķis ir fiksēt supervīzijas norises faktu un dalībnieku klātbūtni.
* Visā 9.2.1.1.Projekta īstenošanas laikā, t.sk. projekta apakšaktivitātes „Pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība apmācībās un supervīzijā” īstenošanas laikā (**2015. gada septembris – 2023. gada 31. septembris**) pašvaldībai ir jānodrošina Ministrijas, Centrālās finanšu un līgumu aģentūras (CFLA) un citu kontrolējošo institūciju pārstāvjiem piekļuve izdevumus pamatojošajai dokumentācijai pašvaldībā (t.sk. sociālajā dienestā vai pie pašvaldības izveidota sociālo pakalpojumu sniedzēja), kā arī iespēja tikties ar sociālā darba speciālistiem, kam nodrošinātas supervīzijas.
* Visus ar supervīzijas pakalpojumu saņemšanu saistītos dokumentus (pārskati, protokoli, līgumi, pieņemšanas-nodošanas akti, rēķini, maksājumu uzdevumi, ekrānuzņēmumi un fotogrāfijas u.c.) pašvaldība uzglabā atbilstoši ES struktūrfondu un Kohēzijas fonda līdzfinansēto projektu pārbaudēm 2014.–2020. gada plānošanas periodā noteiktajam, t.i. 9.2.1.1.Projekta ietvaros **līdz 2027. gada 31. decembrim**, nodrošinot glabāšanu atbilstoši iestādē noteiktajām nomenklatūras prasībām.
* Nomenklatūras lietu, kurā tiek uzglabāti pašvaldības sagatavotie un Ministrijā iesniegtie pārskati un tos pamatojošie dokumenti (šo dokumentu oriģināli), vēlams veidot kā atsevišķu lietu, tās nosaukumā minot 9.2.1.1.Projekta „Profesionāla sociālā darba attīstība pašvaldībās” nosaukumu, Nr. 9.2.1.1/15/I/001, glabāšanas termiņu.
* Pašvaldībām ir tiesības supervīzijas pakalpojum nenodrošināt atbilstoši informatīvajā materiālā aprakstītajai kārtībai, šajā gadījumā nepretendējot uz kompensāciju.
* Pašvaldībām ir tiesības lauzt līgumu ar supervīzijas pakalpojuma sniedzēju atbilstoši līgumā noteiktajai kārtībai un veikt citu supervīzijas pakalpojuma sniedzēju izvēli, ievērojot aprakstītos nosacījumus.
* Pašvaldībām ir tiesības sniegt priekšlikumus Ministrijai, Sociālā darba speciālistu sadarbības padomei un pakalpojumu sniedzējiem supervīzijas pakalpojuma kvalitātes uzlabošanai.

Pašvaldību pārskatu iesniegšanai, pārbaudei un kompensācijas izmaksāšanai visu projekta īstenošanas laiku tiek ievēroti nemainīgi izpildes termiņi, atbilstoši sākotnējam regulējumam, kas noteikti 9.2.1.1.Projekta ietvaros - 2019. gada 17. decembra Ministru kabineta noteikumos Nr.686 Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi

Pašvaldība pārskatu var iesniegt **par trīs, sešu, deviņu vai 12 mēnešu periodā (kalendārā gada ietvaros)** sociālā darba speciālistiem nodrošinātu supervīziju– attiecīgi līdz **20. aprīlim, 20. jūlijam, 20. oktobrim vai 20. janvārim**.

**!** 9.2.1.1.Projekta ietvaros tiks kompensēti pašvaldības izdevumi par sociālā darba speciālistiem nodrošināto supervīziju, kas īstenota līdz **2023.gada 30.septembrim** (ieskaitot).

Par supervīziju, kas īstenota sākot ar **2023.gada 01.oktobri** kompensācija tiks izmaksāta 4.3.5.4.Projekta ietvaros. **!**

Projekts indikatīvi **30 darbdienu** laikā aprēķina kompensācijas apmēru, pārbauda pašvaldību iesniegtos pārskatus, kā arī rēķinus un maksājumus apliecinošus dokumentus (neapliecinātas kopijas) par sociālā darba speciālistiem nodrošināto supervīziju.

Projekts indikatīvi **20 darbdienu** laikā pēc pārbaudes termiņa beigām izmaksā pašvaldībām kompensāciju.

1. Saskaņā ar Ministru kabineta 2019. gada 17. decembra noteikumu Nr. 686 “Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi” 15.1. apakšpunktu (turpmāk - MK noteikumi) [↑](#footnote-ref-2)
2. Šeit un turpmāk termins “pašvaldība” nozīmē – (1) pašvaldības sociālais dienests; (2) pašvaldības dome vai pašvaldības administrācija; (3) pašvaldības izveidota cita (ne sociālais dienests) institūcija, kas sniedz sociālos pakalpojumus un veic sociālo darbu – atbilstoši katrā pašvaldības domē noteiktajai kārtībai un deleģējumam / pilnvarojumam (skatīt “Informatīvs materiāls pašvaldībām par supervīzijas pakalpojumu izmantošanu un kompensācijas saņemšanu” 4. nodaļu ) [↑](#footnote-ref-3)
3. Sociālo pakalpojumu un sociālās palīdzības likuma (turpmāk – Likums) 1.panta 16.punktā noteikts, ka sociālā darba speciālists ir persona, kurai ir šajā Likumā noteiktā izglītība un kura veic sociālā darbinieka, karitatīvā sociālā darbinieka, sociālā aprūpētāja, sociālā rehabilitētāja vai sociālās palīdzības organizatora profesionālos pienākumus. [↑](#footnote-ref-4)
4. 2019. gada 17. decembra Ministru kabineta noteikumi Nr. 686 [Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi](https://likumi.lv/ta/id/273519-darbibas-programmas-izaugsme-un-nodarbinatiba-9-2-1-specifiska-atbalsta-merka-paaugstinat-socialo-dienestu-darba-efektivitati-u...) un Eiropas Savienības kohēzijas politikas programmas 2021-2027 gadam Eiropas Sociālā fonda Plus projektā “Profesionāla un mūsdienīga sociālā darba attīstība” (Nr.4.3.5.4/-numurs tiks precizēts pēc projekta apstiprināšanas) darbību regulējošajos Ministru kabineta noteikums noteikto (atsauce tiks precizēta pēc to stāšanās spēkā) (turpmāk kopā – MK noteikumi), līdz tam Ministru kabineta 2022. gada 20. septembra informatīvais ziņojums “Par Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un uzturētspēju” 4.3.5.4. pasākuma “Profesionāla un mūsdienīga sociālā darba attīstība” īstenošanu” (prot. Nr. 48 63. §) [↑](#footnote-ref-5)
5. Saskaņā ar izmaiņām 2017. gada 13. jūnija Ministru kabineta noteikumu Nr. 338. Prasības sociālo pakalpojumu sniedzējiem 9.punktā. [↑](#footnote-ref-6)
6. MK noteikumu 15.1. apakšpunktā minētās individuālās, grupas, komandas vai organizācijas supervīzijas vai tās daļu, kas īstenotas klātienē vai attālināti izmantojot tiešsaistes video saziņas servisu, izmaksas 70 procentu apmērā no izmaksām, kas pašvaldībai radušās šo noteikumu 27.2.2. apakšpunktā minētā līguma ietvaros. Līdz 2016. gada 30. septembrim, piemērojamas mērķa grupas nodrošinājuma izmaksas 50 procentu apmērā par grupas komandas, organizācijas supervīzijām klātienē, individuālajām supervīzijām klātienē un individuālajām supervīzijām attālināti izmantojot tiešsaistes video saziņas servisu.

   No 2016. gada 1.oktobra līdz 2020.gada 11.martam, piemērojamas mērķa grupas nodrošinājuma izmaksas 70 procentu apmērā par grupas komandas, organizācijas supervīzijām klātienē, individuālajām supervīzijām klātienē un individuālajām supervīzijām attālināti izmantojot tiešsaistes video saziņas servisu; [↑](#footnote-ref-7)
7. Ministru kabineta 2010. gada 28. septembra noteikumu Nr. 558 “Dokumentu izstrādāšanas un noformēšanas kārtība” 6.. sadaļa “Pārvaldes dokumentu sistēma” (turpmāk – MK noteikumi Nr. 558) [↑](#footnote-ref-8)
8. MK noteikumu Nr. 558 6. sadaļa “Pārvaldes dokumentu sistēma” [↑](#footnote-ref-9)